Alibaba ไม่สดชื่น! สหรัฐฯ ขึ้นบัญชีดำเข้าข่ายขายของปลอม
Alibaba ไม่สดชื่น! สหรัฐฯ ขึ้นบัญชีดำเข้าข่ายขายของปลอม
23 ธ.ค. 2559

ผู้สื่อข่าวรายงานว่า รัฐบาลสหรัฐได้เพิ่มแพลตฟอร์มอีคอมเมิร์ซชื่อดังจากจีนอย่าง “อาลีบาบา” ในบัญชีดำของตลาดสินค้าที่มีการขายของปลอม ซึ่งทางอาลีบาบามองเรื่องนี้ว่าเป็นเกมทางการเมืองระหว่างสหรัฐฯและจีน ที่มีเรื่องไม่ลงรอยกันทางด้านเศรษฐกิจ
โดยในรายงาน “Notorious Markets” ของผู้แทนการค้าสหรัฐฯ เพิ่มอาลีบาบาลงในบัญชีดำอีกครั้งหลังจากถูกลบไปก่อนหน้านี้ในปี 2012 ซึ่งในรายละเอียดของรายงานระบุว่า แพล็ตฟอร์มดังกล่าวมีปริมาณสินค้าละเมิดลิขสิทธิ์อยู่เป็นจำนวนมาก และเพื่อเป็นการป้องกันการขายสินค้าผิดกฎหมาย
ขณะที่รายงานของ USTR พบว่ามีความพยายามจากอาลีบาบาที่ล้างแพตลฟอร์ม รวมถึงลบสินค้าออกไปเป็นจำนวนมากในช่วงเดือนกันยายนที่ผ่านมา
ด้าน ไมเคิล อีแวน ประธานอาลีบาบา กรุ๊ป ได้เขียนข้อความลงบนเว็บไซต์ของบริษัทว่า ในปี 2016 เราได้ดำเนินการในเขิงรุกด้วยการลบสินค้าที่ละเมิดลิขสิทธิ์เป็นสองเท่าจากปี 2015 ดังนั้นจึงไม่ใช่เรื่องที่ USTR จะออกมาสรุปว่าอาลีบาบาไม่ได้มีการต่อต้านการจำหน่ายสินค้าละเมิดลิขสิทธิ์ เมื่อดูจากการความพยายามตรวจสอบในปี 2015 และการลบสินค้าออกเป็นจำนวนมากในปีนี้
“น่าเสียดาย ที่ทาง USTR ตัดสินใจแบบนี้ จึงไม่แปลกที่เราจะตั้งคำถามกลับไปว่าการดำเนินการในครั้งนี้อยู่บนข้อเท็จจริงหรือได้รับอิทธิพลจากการเมืองกันแน่”
เป็นที่ทราบกันดีว่าบรรยากาศทางการเมืองระหว่างสหรัฐฯกับจีนอยู่ในช่วงอึมครึม หลังจากที่โดนัลด์ ทรัมป์ได้รับการเลือกตั้งให้เป็นประธานาธิบดีคนต่อไป ซึ่งทรัมป์ ออกมาแสดงความคิดเห็นกับนโยบายของจีน ก่อนหน้านี้